จมูกไม่ได้กลิ่น 10กว่าวันแล้ว แต่ยังหิวและ กินอะหร่อยเหมือนเดิม กักตัว10วัน แล้วยังไม่มีอาการอะไรนอกจากมีเสมหะในคอ เวลาอากาศเย็น มีโอกาสเป็นโควิดมั้ย
สวัสดีค่ะ อาการที่จมูกไม่ได้กลิ่น และมีแค่เสมหะในคอ ก็อาจยังมีโอกาสเป็นโรคโควิด 19ได้ แม้จะไม่ได้มีอาการอื่นๆ อีก ดังนั้น หากมีประวัติไปใกล้ชิดผู้ติดเชื้อก่อนหน้ามา หรือไม่แน่ใจ ก็ควรไปโรงพยาบาลเพื่อตรวจค่ะหากไม่ไดเป็นโรคโควิด 19 อาการจมูกไม่ได้กลิ่น อาจเกิดจากสาเหตุอื่นๆ ได้หลากหลาย เช่น- เป็นไข้หวัด แต่มักมีอาการอื่นๆ อีก เช่น มีน้ำมูก คัดจมูก ไอ จาม มีเสมหะ มีไข้ เป็นต้น- เยื่อบุจมูกบวมอักเสบเรื้อรัง จากโรคภูมิแพ้หรือไซนัสอักเสบเรื้อรัง- การบาดเจ็บที่จมูกหรือเส้นประสาทรับกลิ่นจากการเคยผ่าตัดหรือเกิดอุบัติเหตุบริเวณศีรษะ- มีริดสีดวงจมูกหรือเนื้องอกในช่องจมูก หรือโพรงไซนัส รวมถึงมะเร็งในช่องจมูก มะเร็งหลังโพรงจมูก มะเร็งในโพรงไซนัส- การสูดดมสารเคมีรุนแรง ทำให้ไปทำลายเนื้อเยื่อต่างๆ ในโพรงจมูกเป็นต้นดังนั้น หากไม่ได้เป็นโรคโคสิด 19 และยังคงมีอาการจมูกไม่ได้กลิ่นอยู่ ก็ควรไปพบแพทย์เฉพาะทางอายุรกรรม หรือแพทย์หู-คอ-จมูก เพื่อตรวจหาสาเหตุและรักษาค่ะ ในเบื้องต้น หากยังคงมีเสมหะ ก็ควรดื่มน้ำเปล่ามากๆ งดน้ำเย็น หลีกเลี่ยงการโดนลมเย็น การอยู่ในห้องแอร์เย็นๆ หรือสวมเสื้อผ้าที่อบอุ่น ไม่ทานอาหารทอด อาหารผัด เพราะอาจกระตุ้นให้มีเสมหะมากได้ เป็นต้น